OŠ Don Mihovila Pavlinovića

Metković

DOKUMENT O SIGURNOSTI UČENIKA U POSEBNOM RAZREDNOM ODJELU I UVJETIMA POVEZANIM S COVID-19

Posebno razredno odjeljenje broji 5 učenika (4 u razredništvu) te dva učenika na privremenom boravku, također će u razredu boraviti i tri pomoćnika u nastavi. Učionica je uređena prema odredbama Ministarstva.

Nastava se odvija u dvije smjene i s učenicima uvijek boravi učitelj edukacijski rehabilitator, pomoćnici u nastavi i učitelj izbornog predmeta (vjeronauk).

Učenici u djelomičnoj integraciji se neće miješati sa redovnim razredima nego će predmetni učitelji i učitelj edukacijski rehabilitator u dogovoru provoditi nastavni plan i program.

**Upute:**

1. Svako jutro prije polaska u školu roditelj učenika treba učeniku izmjeriti temperaturu i zabilježiti u dnevniku iznos temperature. Obveza učenika je svako jutro pokazati razredniku dnevnik mjerenja temperature.
2. Roditelji ne šalju dijete u školu ukoliko učenik ima povišenu temperaturu iznad 37,2 ili neke od navedenih simptoma: kašalj, kratki dah, oslabljen osjet okusa i mirisa ili je bio u kontaktu s osobom pozitivnom na COVID-19 ili s osobom koja je u samoizolaciji.
3. Učenici se moraju strogo pridržavati rasporeda ulaska u školu, ulaze u zadano vrijeme zajedno sa svojim asistentima na glavnom ulazu škole, dezinficiraju ruke s dezinficijensom.
4. Učenici se trebaju maksimalno pridržavati pravila mjera i izbjegavati kontakte te držati razmak od 1,5 ukoliko je moguće. Za vrijeme sata ili odmora učenici ne smiju izlaziti iz učionice osim ako ne trebaju ići na toalet. Ako trebaju ići na toalet javljaju se razrednici i u pratnji odlaze do sanitarnog čvora kod dvorane za tjelesni te poštuju mjere opreza vezane za maksimalan broj učenika u tom sanitarnom čvoru.
5. Učenici će marendu dobivati i konzumirati u razredu uz poštivanje mjera.
6. Učenici koriste svoj školski pribor i u slučaju da su zaboravili nešto od školskog pribora zbog mjera opreza ne smiju posuđivati od drugog učenika.
7. Asistenti u nastavi moraju nositi maske i gumene jednokratne rukavice za vrijeme svog rada u učionici s učenikom.
8. Komunikacija roditelja s razrednicom i asistentima se odvija isključivo putem maila ili ako je tako dogovoreno s razrednicom ili asistentom preko društvenih mreža.